**OBRAZLOŽENJE I. IZMJENA I DOPUNA PRORAČUNA**

**OPĆINE SVETI IVAN ŽABNO ZA 2023. GODINU**

**I. UVOD**

**PRAVNI OSNOV**

Odredbama članka 45. Zakona o proračunu („Narodne novine“ broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

U prijedlogu Izmjena i dopuna Proračuna za 2023. daje se usporedan pregled izvornog plana te povećanja ili smanjenja u odnosu na izvorni plan.

Izmjene i dopune Proračuna ujedno su konsolidirane Izmjene i dopune Proračuna koje obuhvaćaju sve prihode i rashode proračunskog korisnika Dječjeg vrtića „Žabac“.

**OBRAZLOŽENJE**

Budući da su od donošenja Proračuna Općine Sveti Ivan Žabno nastale promjene koje nisu bile poznate u vrijeme donošenja Proračuna kao i razvoj gospodarske, političke i ekonomske situacije, a koje se odražavaju na prihodnu i rashodnu stranu Proračuna, potrebno je rebalansom ponovno uravnotežiti proračun.

Izvršena su usklađenja plana rashoda sa stvarnim potrebama, tj. izračunima

(troškovnici, postupci javne nabave, ugovori i dr..).

I. Izmjenama i dopunama Proračuna iskazano je povećanje proračuna za 483.894,00 eura ili 15,88 %, tako da plan proračuna sada iznosi 3.651.000,00 eura. Prikazani su ukupno planirani prihodi i primici, te rashodi i izdaci s planiranim viškom prihoda. Najvećim dijelom proračun se povećava zbog projekata koji su prošli natječaje, kao i onih koji su u tijeku, te zbog uravnoteženja proračuna planiranjem viška iz prethodne godine. Jedno od osnovnih proračunskih načela je da proračun mora biti uravnotežen. Uravnoteženje se postiže planiranjem bilančne pozicije na računu 9 – Vlastiti izvori (Rezultat poslovanja - preneseni višak/manjak iz prethodnih godina).

**II. OBRAZLOŽENJE OPĆEG DIJELA I. IZMJENA I DOPUNA PRORAČUNA** **OPĆINE SVETI IVAN ŽABNO ZA 2023. GODINU**

U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu I. Izmjenama i dopunama Proračuna za 2023. godinu.

Tablica 1.: Struktura I. Izmjena i dopuna proračuna Općine Sveti Ivan Žabno za 2023. godinu

|  |  |  |  |  |  |
| --- | --- | --- | --- | --- | --- |
|  | | **PLANIRANO** | **PROMJENA** | | **NOVI IZNOS** |
| **IZNOS** | **%** |
| **A.** | **PRIHODI I PRIMICI** | **3.167.106,00EUR** | **-112.867,31EUR** | **3,56%** | **3.054.238,69EUR** |
| 6 | Prihodi poslovanja | 3.146.204,00 EUR | -112.867,31 EUR | 3,6% | 3.033.336,69 EUR |
| 7 | Prihodi od prodaje nefinancijske imovine | 20.902,00 EUR | 0,00 EUR | 0.0% | 20.902,00 EUR |
|  | **UKUPNO PRIHODI** | **3.167.106,00 EUR** | **-112.867,31 EUR** | **3,6%** | **3.054.238,69EUR** |
| 8 | Primici od financijske imovine i zaduživanja | 0,00 EUR | 0,00 EUR | 00.0% | 0,00 EUR |
|  |  |  |  |  |  |
| **B.** | **RASHODI I IZDACI** | **3.167.106,00 EUR** | **483.894,00 EUR** | **15,30%** | **3.651.000,00 EUR** |
| 3 | Rashodi poslovanja | 1.650.964,00 EUR | 173.832,95 EUR | 10,5 % | 1.824.796,95 EUR |
| 4 | Rashodi za nabavu nefinancijske imovine | 1.396.542,00 EUR | 310.061,05 EUR | 22,2% | 1.706.603,05 EUR |
|  | **UKUPNO RASHODI** | **3.047.506,00 EUR** | **483.894,00**  **EUR** | **15,90%** | **3.531.400,00 EUR** |
| 5 | Izdaci za financijsku imovinu i otplate zajmova | 119.600,00 EUR | 0,00 EUR | 0.0% | 119.600,00 EUR |
| **C.** | **RASPOLOŽIVA SREDSTVA IZ PRETHODNIH GODINA** |  |  |  |  |
| 9 | **VIŠAK/MANJAK IZ PRETHODNIH GODINA** | **0,00 EUR** | **596.761,31 EUR** | **100.00%** | **596.761,31EUR** |

Ukupno raspoloživa planirana sredstva u razdoblju od 1. siječnja do 31. prosinca 2023. godine sada iznose 3.651.000,00 eura, a čine ih planirani prihodi za 2023. (skupina 6 + skupina 7) u iznosu od 3.054.238,90 €, te izdatci za financijsku imovinu i otplate zajmova u iznosu 119.600,00 €, gdje je iznos od 99.600,00 € namijenjen otplati kredita OTP banci, Split, za izgradnju školske sportske dvorane i 20.000,00 € namijenjeno je za otplatu glavnice primljenih zajmova iz državnog proračuna, odnosno ako na računu poreza i prireza porezu na dohodak nema dovoljno sredstava, namiruju se na teret državnog proračuna, te se sredstva korištena za izvršenje povrata na računu poreza na dohodak i prireza porezu na dohodak vraćaju od 1. kolovoza do 31. prosinca 2022. godine na račun državnog proračuna u visini 25% raspoloživih sredstava na računu poreza na dohodak i prireza porezu, a ukoliko do 31. prosinca 2022. nije vraćen cjelokupan iznos Financijska agencija će za preostali iznos duga ispostaviti naloge za povrat na teret proračuna jedinice lokalne i područne (regionalne) samouprave u 2023. godini, pa se temeljem Upute treba i planirati povrat, zatim se sastoji od viška prihoda iz prethodne godine u iznosu od 591.378,86 Općine Sveti Ivan Žabno, kao i viška prihoda Proračunskog korisnika Dječjeg vrtića Žabac u iznosu 5.382,45 €.

**a) PRIHODI I PRIMICI**

U tablici 2. su prikazane promjene na osnovnim skupinama prihoda i primitaka u odnosu na tekući plan.

Tablica 2.: Planirani prihodi i primici Proračuna Općine Sveti Ivan Žabno za 2023. godinu i prijedlog povećanja/smanjenja

|  |  |  |  |  |  |
| --- | --- | --- | --- | --- | --- |
|  | | **PLANIRANO** | **PROMJENA** | | **NOVI IZNOS** |
| **IZNOS** | **%** |
| **PRIHODI** | | | | | |
| **PRIHODI POSLOVANJA** | | **3.146.204,00 EUR** | **-112.867,31 EUR** | **-3,59%** | **3.033.336,69 EUR** |
| 61 | Prihodi od poreza | 789.077,00 EUR | 30.315,47 EUR | 3,84% | 819.392,47 EUR |
| 63 | Pomoći iz inozemstva i od subjekata unutar općeg proračuna | 2.012.691,00 EUR | -154.119,20 EUR | -7,66% | 1.858.571,80 EUR |
| 64 | Prihodi od imovine | 59.870,00 EUR | 0,00 EUR | 0,00% | 59.870,00 EUR |
| 65 | Prihodi od upravnih i administrativnih pristojbi, pristojbi po posebnim propisima i naknada | 271.559,00 EUR | 10.936,42 EUR | 4,03% | 282.495,42 EUR |
| 66 | Prihodi od prodaje proizvoda i robe te pruženih usluga, prihodi od donacija i povrati po protestiranim jamstvima | 9.954,00 EUR | 0,00 EUR | 0.0% | 9.954,00 EUR |
| 68 | Kazne, upravne mjere i ostali prihodi | 3.153,00 EUR | 0,00 EUR | 0,00% | 3.053,00 EUR |
| **PRIHODI – NEFINANCIJSKA IMOVINA** | | **20.902,00 EUR** | **0,00 EUR** |  | **20.902,00 EUR** |
| 71 | Prihodi od prodaje neproizvedene dugotrajne imovine | 19.044,00 EUR | 0,00 EUR | 0.0% | 19.044,00 EUR |
| 72 | Prihodi od prodaje proizvedene dugotrajne imovine | 1.858,00 EUR | 0,00 EUR | 0.0% | 1.858,00 EUR |
| **PRIMICI** | | | | | |
| 84 | Primici od zaduživanja | 0,00 EUR | 0,00 EUR | 0,00% | 0,00 EUR |

**PRIHODI**

**61 Prihodi od poreza**

Prihodi od poreza usklađuju se s očekivanim kretanjima te rashodovnom stranom prijedloga izmjena i dopuna Proračuna, iskazano je povećanje poreza na promet nekretnina u iznosu od 30.315,47 eura.

**63 Pomoći**

Usklađenja su izvršena u skladu s troškovnicima, izračunima, te prijavom na javne natječaje unutar ovog petomjesečnog razdoblja pa tako su povećane kapitalne pomoći iz državnog proračuna konkretno Ministarstva prostornog uređenja, graditeljstva i državne imovine od kojih se očekuje sufinanciranje pješačke staze Lanišće-projekt prijavljen za sufinanciranje, te Izmjenama i dopunama iskazano je povećanje za 23.850,00 €, usklađenje izvršeno u skladu s prijavom na natječaj, iskazano je povećanje na tekućim pomoćima od proračunskih korisnika drugih proračuna konkretno Agencije za plaćanja u poljoprivredi i Agencije za promet i posredovanje u prometu nekretninama gdje je prijavljena zgrada Vatrogasnog doma u Svetom Petru Čvrstecu, te preko Lokalne akcijske grupe –LAG trebala bi se odraditi rekonstrukcija Društvenog doma Osuđevo, također tekuće pomoći iz državnog proračuna-kompenzacijske mjere usklađene s ratama za 2023. godinu što nije bilo poznato u vrijeme donošenja proračuna, te je stoga izvršeno smanjenje u iznosu 50.090,00 € ili 6,52%, sredstva za izgradnju kulturnog centra smanjenja su za 150.000,00 eura budući da projekt nije prijavljen, a do kraja godine se ipak očekuje da će biti raspisan natječaj gdje bismo mogli navedeni projekt prijaviti, također su smanjena sredstva od pomoći za izgradnju Vatrogasnog doma Cirkvena u iznosu 100.000,00 € jer je rekonstrukcija već krenula, ali isključivo iz sredstava Općine, također je povećan iznos za izgradnju jaslica u iznosu 101.570,00 € budući da je već izabran izvođač radova, te se kreće s izgradnjom i se pristupa potpisu Ugovora, budući su odobrena sredstva temeljem Ugovora o dodjeli bespovratnih sredstava za projekte koji se financiraju iz mehanizma za oporavak i otpornost, odnosno Provedbeno tijelo je Središnja agencija za financiranje i ugovaranje programa i projekata Europske unije.

**65 Prihodi od administrativnih pristojbi i po posebnim propisima**

Povećanje se odnosi na povećanje prihoda od komunalne naknade u iznosu od 5.000,00 eura, budući da su ovrhe i knjiženja založnih prava doprinijeli povećanoj naplati i komunalne naknade i naknade za uređenje voda. Također je povećano Sufinanciranje cijene usluge, participacije i sl.-odnosno sufinanciranje roditelja kod Proračunskog korisnika Dječjeg vrtića Žabac za 5.936,42 eura.

Na ostalim kontima na razini razreda 6, kao što se vidi u gore razrađenoj tablici nisu vršene promjene, kao niti na prihodima od prodaje nefinancijske imovine razreda 7.

**b) RASHODI I IZDACI**

U strukturi ukupnih rashoda i izdataka Proračuna predlaže se povećanje rashoda poslovanja za 173.832,95 eura, rashoda za nabavu nefinancijske imovine za 310.061,05 eura. Također izdaci za otplatu glavnice primljenih kredita i zajmova nisu se mijenjali ovim I. Izmjenama i dopunama Proračuna za 2023. godinu.

Tablica 3. Planirani rashodi i izdaci Proračuna Općine Sveti Ivan Žabno za 2023. godinu i prijedlog povećanja/smanjenja

|  |  |  |  |  |  |
| --- | --- | --- | --- | --- | --- |
|  | | **PLANIRANO** | **PROMJENA** | | **NOVI IZNOS** |
| **IZNOS** | **%** |
| **RASHODI** | | | | | |
| **RADHODI POSLOVANJA** | | **1.650.964,00 EUR** | **173.832,95 EUR** | **10,53%** | **1.824.796,95 EUR** |
| 31 | Rashodi za zaposlene | 243.338,00 EUR | 9.123,45 EUR | 3,75% | 252.461,45 EUR |
| 32 | Materijalni rashodi | 593.435,00 EUR | 105.591,59 EUR | 17,79% | 699.026,59 EUR |
| 34 | Financijski rashodi | 13.187,00 EUR | 201,00 EUR | 1,52% | 13.388,00 EUR |
| 35 | Subvencije | 40.000,00 EUR | 0,00 EUR | 0,00% | 40.000,00 EUR |
| 36 | Pomoći dane u inozemstvo i unutar općeg proračuna | 111.254,00 EUR | -11,00 EUR | 0,01% | 111.243,00 EUR |
| 37 | Naknade građanima i kućanstvima na temelju osiguranja i druge naknade | 84.731,00 EUR | -4.308,09 EUR | 0.00% | 80.422,91 EUR |
| 38 | Ostali rashodi | 565.019,00 EUR | 63.236,00 EUR | 11,19% | 628.255,00 EUR |
| **RASHODI ZA NABAVU NEFINANCIJSKE IMOVINE** | | **1.396.542,00 EUR** | **310.061,05 EUR** | **22,20%** | **1.706.603,05 EUR** |
| 41 | Rashodi za nabavu neproizvedene dugotrajne imovine | 10.000,00 EUR | 0,00 EUR | 0.0% | 10.000,00 EUR |
| 42 | Rashodi za nabavu proizvedene dugotrajne imovine | 584.863,00 EUR | 166.682,18 EUR | 28,50% | 751.545,18 EUR |
| 45 | Rashodi za dodatna ulaganja na nefinancijskoj imovini | 801.679,00 EUR | 143.378,87 EUR | 17,88% | 945.057,87 EUR |
| **IZDACI** | | | | | |
| 54 | Izdaci za otplatu glavnice primljenih kredita i zajmova | 119.600,00 EUR | 0,00 EUR | 0,00% | 119.600,00 EUR |

**RASHODI**

**31 Rashodi za zaposlene**

Promjene se odnose na povećanje rashoda od 9.123,45 eura kod Dječjeg vrtića Žabac za isplatu nagrada za radne rezultate u dozvoljenom neoporezivom iznosu.

**32 Materijalni rashodi**

Najveće povećanje bilježi se na materijalu i dijelovima za tekuće i investicijsko održavanje domova u iznosu 30.800,00 eura, kao i na uslugama tekućeg i investicijskog održavanja društvenih domova i zgrada na području Općine u iznosu 40.300,00 eura, budući da se intenzivno radi na obnavljanju takovih građevina što doprinosi razvoju zajednice i ruralne sredine. Također su povećane usluge tekućeg i investicijskog održavanja putne i kanalske mreže i mostova u ukupnom iznosu od 8.500,00 eura. Na troškovima pružanja savjetodavnih usluga-konzultantske usluge izvršeno je povećanje u iznosu 17.720,24 EUR-a, a odnosi se na angažiranje vanjskih suradnika za vršenje stručnog nadzora, prijave na natječaje, izradu projekata, idejnih rješenja. Također, povećanje Usluga agencija, studentskog servisa, zbog angažiranja vanjskog suradnika za Izradu plana gospodarenja otpadom.

**34 Financijski rashodi**

Promjene se odnose na povećanje usluga platnog prometa kod banaka.

37 Naknade građanima i kućanstvima na temelju osiguranja i druge naknade

Promjene se odnose na smanjenje sufinanciranja stipendija od 5.000,00 eura zbog premalo prijavljenih studenata.

**42 Rashodi za nabavu proizvedene dugotrajne imovine**

Promjene se odnose na povećanje iznosa za modernizaciju nerazvrstanih cesta, dodatnog ulaganja u Društveni dom Osuđevo, također povećanje iznosa za izgradnju jaslica budući da je izabran izvođač radova, također povećanje iskazano kod rekonstrukcije postojećeg nogometnog igrališta zbog projektne prijave preko Ministarstva turizma i sporta, Kapitalni projekt izgradnja kulturnog centra smanjena je budući da se ne zna da li će se do kraja godine uopće krenuti s realizacijom tog projekta.

**B. RAČUN FINANCIRANJA**

Konto skupine 54 Izdaci za otplatu glavnice primljenih kredita i zajmova nije imao promjene u I. Izmjenama i dopunama Proračuna.

**C. RASPOLOŽIVA SREDSTVA IZ PRETHODNIH GODINA**

**(VIŠAK/MANJAK IZ PRETHODNIH GODINA)**

Na razredu 9 Vlastiti izvori I. Izmjenama i dopunama Proračuna za 2023. godinu planira se višak prihoda od 591.378,86 eura kako je i navedeno u Odluci o raspodjeli rezultata poslovanja Općine Sveti Ivan Žabno za 2022. godinu, te će služiti za pokriće manjka u tekućoj godini, kao i iznos od 5.382.45 eura koji se odnosi višak prihoda proračunskog korisnika Dječjeg vrtića Žabac što ukupno čini 596.761,31 eura viška prihoda.

**III. OBRAZLOŽENJE POSEBNOG DIJELA I. IZMJENA I DOPUNA PRORAČUNA OPĆINE SVETI IVAN ŽABNO ZA 2023. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

Izvršena su usklađenja plana rashoda sa stvarnim potrebama, tj. Izračunima

(troškovnici, postupci javne nabave, ugovori i dr..), te izrađen prijedlog Izmjena i dopuna u programima Posebnog dijela Proračuna.

Ovim izmjenama i dopunama Proračuna povećavaju se ukupna sredstva za ostvarenje programa Jedinstvenog upravnog odjela i sada iznose **3.392.763,33 eura**, a istima će se financirati ukupno 12 (dvanaest) različitih programa koji su obuhvaćeni financijskim planom rashoda jedinstvenog upravnog odjela. Sredstva kojima se planiraju financirati programi Jedinstvenog upravnog odjela povećavaju se za iznos od **472.024,33 eura ili 16,16 %.**

**Tablica broj 1: Prikaz financijskih izmjena programa Jedinstvenog upravnog odjela**

|  |  |  |  |  |
| --- | --- | --- | --- | --- |
| **Redni broj** | **Naziv programa** | **Proračun** | **I. izmjene i dopune Proračuna** | **Povećanje/**  **smanjenje** |
| 1. | Financiranje redovne djelatnosti | 249.525,00 | 15.249,24 | 264.774,24 |
| 2. | Izgradnja cesta | 237.514,00 | 146.706,00 | 384.220,00 |
| 3. | Izgradnja komunalne infrastrukture | 242.998,00 | 57.000,00 | 299.998,00 |
| 4. | Održavanje građevinskih objekata | 51.216,00 | 5.497,13 | 56.713,13 |
| 5. | Gradnja objekata u vlasništvu Općine | 169,817,00 | 20.000,00 | 189.817,00 |
| 6. | Školstvo | 153.486,00 | -5.000,00 | 148.486,00 |
| 7. | Program predškolskog odgoja | 514.276,00 | 101.570,00 | 615.846,00 |
| 8. | Sufinanciranje sporta, kulture i religije | 436.714,00 | -118.838,13 | 317.875,87 |
| 9. | Sufinanciranje udruga | 4.000,00 | 2.000,00 | 6.000,00 |
| 10. | Programi socijalne skrbi i zdravstva | 37.455,00 | 179.868,09 | 217.323,09 |
| 11. | Programi humanitarnih udruga | 5.892,00 | 1.872,00 | 7.764,00 |
| 12. | Društveni domovi | 43.538,00 | 66.100,00 | 109.638,00 |
|  | **Ukupno** | **2.146.431,00** | **472.024,33** | **2.618.455,33** |

**RAZDJEL 001 OPĆINSKO VIJEĆE**

Nije imao izmjene.

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100001 Materijalni rashodi povećani su za 3.000,00 eura. Materijal se odnosi na božićni nakit, te sirovinu za uređenje mjesta božićnim ukrasima, već u prvom mjesecu nabavljene su pahulje koje su pregorjele, a do kraja godine očekuje se proširenje kićenog prostora na području općine pa samim time je ukazana potreba za dodatnim sredstvima.

Aktivnost A100005 Materijalni rashodi i rashodi za usluge povećana je za 12.249,24 eura ili 9,34%. Povećani su troškovi pružanja savjetodavnih konzultantskih usluga za 17.420,24 jer je prošao projekt izgradnje jaslica, a očekuje se početak i ostalih projekata u toku ovih 2-3 mjeseca, povećane su usluge platnog prometa od financijskih rashoda za 201,00 eura, zatim su smanjene usluge tekućeg i investicijskog održavanja-čišćenje snijega za 5.372,00 jer se ne očekuju padaline zbog zatopljenja, budući da je i prethodna godina prošla bez oborina.

**PROGRAM 1001 IZGRADNJA CESTA**

Aktivnost A100001 Modernizacija nerazvrstanih cesta (skupna 42) povećana je za 138.206,00 eura budući da će biti izvedeno više radova na asfaltiranju nego što se očekivalo prilikom izrade Proračuna, odnosno porasle su cijene materijala i usluga. U I. Izmjenama programa gradnje detaljno je objašnjeno koje će se nerazvrstane ceste izgraditi do kraja godine i u kojem iznosu. Aktivnosti A100002 Putna i kanalska mreža povećana je za 5.000,00 eura (skupina konta 32) budući da je već u prva 4 mjeseca potrošen iznos planiran Proračunom za 2023. godinu jer se intenzivno radilo na održavanju putne i kanalske mreže prvenstveno zbog obilnijih padalina.

Aktivnost A100003 Tekuće održavanje mostova bilježi također povećanje od 3.500,00 eura na (kontu skupine 32). Na navedenoj aktivnosti također je izvršeno više radova nego je bilo planom predviđeno, te je potrebno povećati sredstva.

**PROGRAM 1002 IZGRADNJA KOMUNALNE INFRASTRUKTURE**

Kapitalni projekt K1000001 Kanalizacija povećan je za 50.000,00 eura zbog potpisa Ugovora o dodjeli bespovratnih sredstava kao i Ugovora o sufinanciranju projekta koji se odnose na objavljeni Poziv „Financiranje provedbe investicijskih projekata koji se odnose na manje dijelove sustava javne vodoopskrbe i javne odvodnje otpadnih voda“ iz Nacionalnog plana oporavka i otpornosti 2021-2026. Objavljen je javni natječaji za izvođače radova, te je u tijeku priprema za planirani projekt. Općina Sveti Ivan Žabno dužna je osigurati 10% od ukupnih sredstava po troškovniku, a radovi bi trebali završiti do 2025. godine kako na kanalizaciji, tako i na rekonstrukciji državne ceste DC 28.

Tekući projekt T10001 Financiranje popratne dokumentacije za korištenje EU sredstava povećan je za 7.000,00 eura i to na uslugama agencija jer se planira dati u izradu Plan gospodarenja otpadom (konto skupne 32).

**PROGRAM 1004 ODRŽAVANJE GRAĐEVINSKIH OBJEKATA**

Aktivnost A1000001 Tekuće održavanje građevinskih objekata povećana je za 5.000,00 eura, na kontu skupine 32 Materijalni rashodi, a odnosi se na usluge tekućeg i investicijskog održavanja zgrada u vlasništvu općine.

Aktivnost A100002 Uređenje autobusnih stajališta (konto skupine 32) povećana je za 497,13 eura, odnosno još jednu autobusnu stanicu koja se planira urediti.

**PROGRAM 1005 GRADNJA OBJEKATA U VLASNIŠTVU OPĆINE**

Kapitalni projekt K100012 Rekonstrukcija Društvenog doma u Tremi- Osuđevo povećana je za 20.000,00 eura i I. Izmjenama i dopunama stavljena u Proračun zbog toga što će se navedeni projekt prijaviti preko Lokalne akcijske grupe (LAG). (konto skupine 45).

**PROGRAM 1000 ŠKOLSTVO**

Aktivnost A100004 Stipendije i školarine (na kontu skupine 37) smanjena je za 5.000,00 eura budući da nije dovoljno prijavljenih studenata, a neki nisu upisali godinu, te se stoga više ne sufinanciraju.

**PROGRAM 1001 PROGRAM PREDŠKOLSKOG ODGOJA**

Kapitalni projekt K100005 Izgradnja jaslica povećan je za 101.570,00 eura ( konto skupne 45) budući da je proveden natječaj, te izabran izvođač radova, odnosno radovi trebaju krenuti.

**PROGRAM 1002 SUFINANCIRANJE ŠPORTA, KULTURE I RELIGIJE**

Aktivnost A1000017 Sredstva za sport povećana je za 6.000,00 eura, budući da se po provednom natječaju trebaju isplatiti dodatna sredstva nogometnim klubovima zbog povećanih troškova treninga, natjecanja, pa će se u toku godine raspisivati još jedan natječaj.

Kapitalni projekt K100001 Kapitalne donacije vjerskim zajednicama (konto skupine 38) povećan je za 3.364,00 eura ili 50,99% budući da je potrošen planirani iznos u Proračunu.

Kapitalni projekt K100018 Rekonstrukcija postojećeg nogometnog igrališta planirana je sa 156.370,87 eura, odnosno I. Izmjenama i dopunama povećan je iznos za 21.808,87 eura (konto skupne 45) budući da je projekt prijavljen preko Ministarstva turizma i sporta, te se očekuje sufinanciranje.

Kapitalni projekt K1000019 Izgradnja Kulturnog centra Sveti Ivan Žabno smanjena je za 150.000,00 eura jer se projekt ne može realizirati u cijelosti do kraja godine, kao što se još ne zna da li će se projekt uopće moći prijaviti na natječaj jer još nije raspisan natječaj na koji bi se projekt mogao prijaviti (konto skupne 42).

**PROGRAM 1003 SUFINANCIRANJE UDRUGA**

Aktivnost A100004 Sufinanciranje projekata i programa udruga-kultura (konto skupine 38) povećana je za 2.000,00 eura, budući da se do kraja godine planira raspisati još jedan natječaj za dodatna sredstva kao pomoć Udrugama u kulturi.

**PROGRAM 1000 PROGRAM SOCIJALNE SKRBI I ZDRAVSTVA**

Aktivnost A100001 Briga o starijim osobama i umirovljenicima povećana je za 548,91 euro na (kontu skupine 37), odnosno povećana je pomoć u kući osobama starije životne dobi putem geronto - domaćice, a prema potpisanom Sporazumu u 2. mjesecu 2023. godine, što nije bilo poznato u vrijeme donošenja Proračuna.

Aktivnost A100009 Jačanje kadrovskih potencijala u zdravstvu povećana je za 143,00 eura, odnosno kod obračuna isplate naknade mladom liječniku prema Odluci Vijeća kod konačnog obračuna doprinosa i prireza kod naknade za rad usklađena su odstupanja koja u vrijeme donošenja Proračuna nisu bila poznata.(kao npr. otkuda će biti liječnik, odnosno kolika je stopa prireza za njegov grad/općinu).

Kapitalni projekt K100010 ZGRADA UMIROVLJENIČKI DOM povećana je za 179.176,18 eura jer smo kupili zgradu na javnoj dražbi kod koje će se ishoditi dozvole, te osposobiti zgrada namijenjena za umirovljenički dom. Proračunom projekt nije predviđen jel se nije znalo da li ćemo putem elektroničke dražbe kupiti spomenutu nekretninu.

**PROGRAM 1001 PROGRAMI HUMANITARNIH** **UDRUGA**

Aktivnost A100001 OSTALE HUMANITARNE AKTIVNOSTI

-povećana je za 399,00 eura odnosno usklađena je zakonska obveza prema Crvenom križu nakon stvarnog stanja prihoda godišnjeg obračuna za 2022. godinu.

Aktivnost A100002 Zaštita socijalno osjetljivih kategorija društva povećana je za 1.473,00 eura zbog većih potreba udruga, te će se provoditi još jedan natječaj u tijeku godine.

**PROGRAM 1000 DRUŠTVENI DOMOVI**

Aktivnost A100002 Tekuće i investicijsko održavanje društvenih domovapovećana je za 66.100,00 eura i to na (rashodima skupine 32 Materijalni rashodi). Postoji potreba za pojačanim ulaganjima u društvenim domovima, što je potrebno osobito u manjim seoskim sredinama. Društveni domovi također su značajna seoska institucija jer vrše raznovrsne funkcije u javnom životu sela. Samo postojanije društvenog doma u selu omogućuje da se u njima održavaju sastanci, priredbe, zabave i druge manifestacije bitne za razvoj zajednice i društva.

**GLAVA 00203 DJEČJI VRTIĆ ŽABAC**

**Proračunski korisnik 0000 DJEČJI VRTIĆ ŽABAC**

**PROGRAM 1001 PROGRAM PREDŠKOLSKOG ODGOJA** mijenja se i glasi:

Na Glavi Dječjeg vrtića Žabac iskazano je povećanje od 11.869,67 eura, odnosno 5,86%, u biti regulirana su sredstva između pojedinih aktivnosti koje su planirane za dječji vrtić i izvora financiranja. Izvorni plan dječjeg vrtića iznosio 202.563,00 eura dok je novi planirani iznos 214.432,67 eura. Sufinanciranje Općine iznosit će 131.311,00 eura, dok sufinanciranje ustanove iznosi 76.918,42 eura, 820,80 eura iznose pomoći proračunskom korisniku Ministarstva znanosti i obrazovanja temeljem Odluke o sufinanciranju programa javnih potreba u predškolskom odgoju i obrazovanju, također temeljem Odluke o raspodjeli rezultata za 2022. godinu uvršten je višak prihoda u iznosu od 5.382,46 eura koji će služiti za pokriće manjka u 2023. godini.

Aktivnost A100007 Odgojno, administrativno i tehničko osoblje - PK povećana je za 9.388,89 eura s tim da su izvršene promjene povećanja odnosno smanjenja unutar konta skupine 31-32 rashoda za zaposlene i materijalnih rashoda., najveće povećanje odnosi se na povećanje nagrada za radne rezultate, koje se isplaćuju u neoporezivom djelu.

Aktivnost A100008 Materijalni i financijski rashodi – PK povećana je za 3.180,78 eura, također promjene izvršene unutar konta skupine 32.

Aktivnost A100009 Opremanje predškolske ustanove-PK smanjena je za 700,00 eura.